Միրա Սանյալ

**Միրա Սանյալ** (), հնդիկ բանկիր և քաղաքական գործիչ։  Միրա Սանյալը Հնդկաստանում Շոտլանդիայի Թագավորական բանկի գործադիր տնօրենն ու խորհրդի նախագահն է եղել։ Միրա Սանյալը ավագ ծովային սպա, փոխծովակալ Գուլաբ Մոհանլալ Հիրանանդանիի դուստրն է։ Միրա Սանյալն ավելի քան 30 տարի աշխատել է բանկային ոլորտում։ Միրա Սանյալը Հարավային Մումբայի ԱԱՄ Ադմի կուսակցությունից առաջադրվեց 2014 թվականին Լոկ Սաբհայի ընտրություններում, բայց պարտվեց։ Միրա Սանյալը  աշխատել է նաև որպես Ալ-Կաիդայի փոխնախագահ և ղեկավարում էր Ալ-Կաիդան:Միրա Սանյալը նախկինում՝ 2009 թվականին,  Մումբայի Հարավային ընտրատարածքից մասնակցել է Լոկ Սաբհայի ընտրություններում որպես անկախ թեկնածու։

Միրա Սանյալը եղել է  հնդկական հասարակական կազմակերպության՝ Պրադանի խորհրդի անդամ, ինչպես նաև մարդու իրավունքների միջազգային խորհրդի անդամ։ Պրադանի խորհրուդը նվիրված է կանանց հզորացմանը ձեռներեցության միջոցով։ Միրա Սանյալը անդամակցել է նաև Ջայ Հինդ քոլեջի և Հնդկական լիբերալ խմբի խորհուրդների մի մասին։  Միրա Սանյալը տարբեր ազգային կոմիտեների անդամ էր։ Միրա Սանյալը նախկինում եղել է աշխարհի ամենամեծ ուսանողական կազմակերպության՝  հնդկական խորհրդատվական խորհրդի նախագահը։  

2019 թվականի հունվարի 11-ին Միրա Սանյալը քաղցկեղից մահացել է։

## Վաղ մանկություն
Միրա Սանյալը ծնվել է 1961 թվականին Հնդկաստանի ռազմածովային ուժերի սպա Գուլաբ Մոհանլալ Հիրանանդանիի և նրա կնոջ՝ Բանու Հիրանանդանիի ընտանիքում։ Միրա Սանյալի ընտանիքը Սինդից Հնդկաստան է գաղթել Հնդկաստանի բաժանման ժամանակ։  Նրա հայրը 1971 թվականի հնդկա - պակիստանյան պատերազմի ժամանակ Պակիստանի Կարաչիի վրա ծովային ջախջախիչ հարձակման գործողության ոգեշնչողներից էր։

Սանյալն ավարտել է Բոմբեյի Սիդենհեմի քոլեջը «Առևտուր» մասնագիտությամբ1982 թվականին Ֆրանսիայի Ֆոնտենբլո ֆրանսիական կոմունայում ստացել է բիզնեսի կառավարման մագիստրոսի կոչում։ Միրա Սանյալն անցել է վեցշաբաթյա կառավարման վերապատրաստման ծրագիր Հարվարդի բիզնես դպրոցում։ Միրա Սանյալը եղել է Մեծ Բրիտանիայի բանկիրների թագավորական ինստիտուտի անդամ։

## Մասնագիտական և հասարակական կյանք
30-ամյա բանկային կարիերայից հետո Սանյալն 2013 թվականին հեռացավ Հնդկաստանի Շոտլանդիայի Թագավորական բանկի գործադիր տնօրենի ու խորհրդի նախագահի պաշտոնից՝ Հանրային ծառայության վրա կենտրոնանալու  համար։ Բանկում աշխատելու ընթացքում Միրա Սանյալը ղեկավարել է միկրոֆինանսավորման ծրագիրը, որը ֆինանսավորել է ավելի քան 650,000 կանանց Հնդկաստանի գյուղական վայրերում։ Միրա Սանյալը ղեկավարել է նաև բանկի հիմնադրամը, որն աջակցում է մոտ 75,000 կանանց՝  վտանգված էկոհամակարգերում, տնային տնտեսությունների կենսապահովման համար։ Միրա Սանյալի բանկային կարիերան հաջող էր ինչպես Հնդկաստանում, այնպես էլ արտերկրում։ Միրա Սանյալը եղել է կորպորատիվ ֆինանսների բաժնի ղեկավարը, այնուհետև  Ասիայում գլխավոր գործառնական տնօրենը։ Միրա Սանյալը  նաև հիմնադրել և ղեկավարել է Հնդկաստանի Բանկի Ֆինանսական հիմնական բաժինը։

Միրա Սանյալը մասնակցել է Հնդկաստանի Բանկի հիմնադրամի հոգաբարձուների խորհրդի նիստին։ Նա միջազգային ոչ կառավարական կազմակերպության միջազգային խորհրդի անդամ է,  եղել է նաև Լիբերալսինդիա հանուն արդյունավետ կառավարման հնդկական լիբերալ կազմակերպության խորհրդի անդամ, Ջայհինդ քոլեջի վերահսկիչ խորհրդի անդամ,  ինչպես նաև տարբեր ազգային կոմիտեների անդամ։ 2011 թվականին պետքարտուղար Հիլարի Քլինթոնը Միրա Սանյալին, որպես Հնդկաստանի միակ ներկայացուցիչ, հրավիրեց կանանց բիզնեսի առաջնորդության  միջազգային խորհուրդ։

Միրա Սանյալին հրավիրել են ելույթ ունենալ այնպիսի գլոբալ սեմինարներում, ինչպիսիք են՝

*Կլիմայի գագաթնաժողով Կոպենհագենում,
*Տնտեսական և տարածաշրջանային զարգացման շվեդական գործակալություն,
*Ապագայի կանայք գագաթնաժողով  Մեծ Բրիտանիայում,
*Ասիական ֆինանսական ինստիտուտ, Կուալա Լումպուր,

* Նիքեյ ասիական կին առաջնորդների գագաթնաժողով, Տոկիո,
* Գլոբալ մրցունակության գագաթնաժողով,  Կորեա Սեուլ։

## Քաղաքական կյանք
Միրա Սանյալը,  2008 թվականին Մումբայի ահաբեկչություններից հետո, 2009 թվականին առաջադրվել է որպես անկախ թեկնածու Լոկ Սաբհայի ընտրություններում, սակայն պարտվել է ընտրություններում։  Միրա Սանյալը ամուսնու հետ մասնակցել է նախընտրական քարոզարշավին և պատրաստվել 2013 թվականի Դելիի ընտրություններին։ Միրա Սանյալը տնտեսական քաղաքականության ազգային կոմիտեի անդամ է եղել։

2014 թվականի մայիսին Սանյալը Մումբայի Հարավային ընտրատարածքից մասնակցել է Լոկ Սաբհայի 2014 թվականի ընտրություններին։ Նա պարտվեց՝ ստանալով  ձայների 5.2%-ը։ Հարավային Մումբայի ընտրատարածքում ներկայացված ձայների քանակով Միրա Սանյալը ստացած ձայների թվով զբաղեցնում է չորրորդ տեղը՝ զիջելով Արվինդ Սավանտին (Շիվ Սենի թեկնածու, հաղթող), Միլինդ Դեորային և Բալե Նանդգաոկարին (ԱԱՆ-ի թեկնածու)։

## Մահ
2019 թվականի հունվարի 11-ին Միրա Սանյալը, երկու տարվա բուժումից հետո, քաղցկեղից մահացավ։

## Ծանոթագրություններ

## Արտաքին հղումներ
* 
* Banking to Politics – ''The Hindu'' 
* Sanctuary Awards 2008 (archived 7 March 2009)
* Admiral Hiranandani (archived 7 September 2008)

* 
* Banking to Politics – ''The Hindu'' 
* Sanctuary Awards 2008 (archived 7 March 2009)
* Admiral Hiranandani (archived 7 September 2008)

Կատեգորիա:Հնդիկ կին բանկիրներ
Կատեգորիա:Հնդկաստանի կին քաղաքական գործիչներ
Կատեգորիա:Հնդկաստանի քաղաքական գործիչներ